RAZPIS FOTOGRAFSKIH RAZSTAV V GALERIJI ŠOLT

Fotoklub Ljubljana vabi vse fotografe, ki želijo razstavljati v »Galeriji ŠOLT« v letu 2023 in 2024, da se najkasneje do 20. avgusta 2023 za razstave v letu 2023 ali do 3. januarja 2024 za razstave v letu 2024, prijavijo na elektronski naslov : fotoklub.ljubljana@gmail.com

Prijava mora vsebovati:

- ime in priimek razstavljalca

- naslov in kontaktne podatke razstavljalca

- naslov razstave

- kratek življenjepis: rojstni podatki, poklic, trenutni status, fotografski začetki in nadaljnji razvoj, fotografska kvalifikacija oz. morebitni razstavljalski nazivi (nacionalni, aktualni FIAP), ime fotokluba in fotografske zveze, področja fotografiranja, samostojne in skupinske razstave, rezultati in nagrade, publikacije, knjige,…kakršne koli posebnosti, ki jih želite poudariti

- fotografije za razstavo v jpg formatu in velikosti 800 točk po daljši stranici oziroma koncept razstave in nekaj fotografij, če je ta še v pripravi

- željeni mesec oz. obdobje razstavljanja

Avtor se lahko prijavi na razpis z več vlogami. Vloge bo obravnaval in izbral programski svet galerije.

Razpored razstav, čas odprtja in trajanja razstav bo določen, ko bo opravljen končni izbor. Avtorji, ki se bodo prijavili po zaključku razpisa, bodo uvrščeni v naslednji cikel obravnav.

Pogoji:

- fotografi, izbrani za razstavljanje, morajo vsaj 2 tedna pred odprtjem razstave poslati material za izdelavo zloženke (kratek življenjepis, recenzijo ali opis razstave, svoj portret in 4-5 fotografij v večji resoluciji (2-3 Mb))

- v galeriji je prostora za približno 30 fotografij

- stroške izdelave fotografij nosijo avtorji

- postavitev razstave izvede avtor

- v galeriji je na voljo približno 20 okvirjev velikosti 70x100 cm in 50 okvirjev 40x50 cm

Odprtja razstav so drugi torek v mesecu ob 18:30. Razstave so odprte do vikenda pred odprtjem naslednje. Junijska razstava je običajno postavljena do septembra.

Fotoklub Ljubljana kot organizator razstav ne plačuje razstavnine in ne odgovarja za morebitne poškodbe fotografij.